รบกวนหน่อยค่ะก่อนหน้านี้ฉีดยาคุมแบบ1 เดือน มาประมาณ2 ปี และมาเดือนมีนาคมเลยเปลี่ยนมากินแบบ21 เม็ดหลังจากหมด21 เม็ดก็ไม่ได้กินแต่ตอนนี้ผ่านมา 1 เดือน 20 วัน ตรวจแล้วแต่ไม่ตั้งครรภ์ และประจำเดือนก็ยังไม่มาค่ะ แต่มีอาการปวดท้องเหมือนจะเป็นประจำเดือน. ปกติจะเป็นประจำเดือนประมาณวันที่ 17 ของทุกเดือน อาการแบบนี้เป็นอะไรไหมค่ะ
สวัสดีค่ะ สาเหตุที่ทำให้ประจำเดือนไม่มาเช่น ตั้งครรภ์ ฮอร์โมนไม่สมดุล น้ำหนักเพิ่มหรือลดมาก เครียด ใช้ยาคุมกำเนิด ภาวะถุงน้ำรังไข่หลายใบในกรณีนี้ อาจเกิดจากการปรับตัวของร่างกายจากการเปลี่ยนชนิดยาคุมกำเนิดที่ใช้ หากตรวจการตั้งครรภ์ซ้ำแล้วยังไม่พบการตั้งครรภ์ ประจำเดือนยังไม่มานาน 3 เดือน เมื่อแพทย์ตรวจแล้วไม่พบความผิดปกติจากการตรวจร่างกาย และไม่มีภาวะอื่นร่วม แพทย์อาจรักษาด้วยการให้ทานยาปรับประจำเดือนค่ะ